27 Kahoo ba ba tlisa ’me ba ba emisa ka holong ea Sanhedrine. Eaba moprista ea phahameng oa ba botsa 28 o re: “Re ile ra le laela+ ka tieo hore le se ke la ’na la ruta ka lebitso lena, ’me leha ho le joalo, bonang! le tlatsitse Jerusalema thuto+ ea lōna, ’me le ikemiselitse ho tlisa mali+ a motho enoa holim ’a rōna.” 29 Ha Petrose le baapostola ba bang ba araba ba re: “Re tla mamela Molimo e le ’musi ho e-na le batho.+ 30 Molimo oa baholo-holo ba rōna o tsositse+ Jesu, eo le mo bolaileng, la mo fanyeha thupeng.+ 31 Molimo o mo phahamiselitse ka letsohong la hae le letona+ e le Moemeli ea ka Sehloohong+ le Mopholosi,+ ho fa Iseraele pako+ le tšoarelo ea libe.+ 32 Re lipaki tsa litaba+ tsena, ’me ho joalo le ka moea o halalelang,+ oo Molimo a o fileng ba mo mamelang e le ’musi.”